Charles Michel

Charles Yves Jean Ghislaine Michel (, , 1975-yil 21-dekabr, Namur, Valloniya, Belgiya) – Belgiya, Yevropa davlat va siyosat arbobi. 2019-yil 1-dekabrdan Yevropa Kengashi raisi. Belgiya fransuz hamjamiyati vakili, Islohotlar harakati partiyasi rahbari (2011–2019), Belgiya Bosh vaziri (2014–2019). Belgiyaning tarixidagi eng yosh bosh vazir.

Biografiyasi 
Charlz Mishel 1975-yil 21-dekabrda Belgiyaning Vallon mintaqasidagi Namur provinsiyasining poytaxti Namur shahrida Martin va Lui Mishel oilasida tugʻilgan, ularning birinchi oʻgʻli  boʻlgan. Bolaligida Charlz otasining, Joduany merining siyosiy plakatlarini osib qoʻygan va 16 yoshida „Jodouany yosh liberal islohotchilari“ tashkilotiga qoʻshilgan. 1992 yildan 1999-yilgacha Charlz tashkilot prezidenti boʻlgan va 1994-yilda 18 yoshida Vallon Brabant provinsiyasi boʻyicha maslahatchi etib saylangan. 1998-yilda Bryusseldagi Frankofoniya erkin universiteti va Amsterdam universitetining huquq fakultetini tamomlagan, soʻngra huquqshunos boʻlgan.

1999-yilda Vakillar palatasiga saylangan. 2000-yilda Charlz  Ichki ishlar vaziri etib tayinlandi va 25 yoshida Belgiya tarixidagi eng yosh vazirga aylandi. Xuddi shu yili Vavr shahar kengashiga saylangan, 2004-yilda shaharsozlik boʻyicha maslahatchi, shuningdek, „Islohotchilar“ harakatining matbuot kotibi, 2006-yilda esa shahar meri boʻlgan. 2007-yilgi parlament saylovlari natijalariga koʻra Mishel Valon Brabantdan Vakillar palatasiga saylandi.

Charlzning otasi Lui Mishel Belgiya tashqi ishlar vaziri va rivojlanish boʻyicha Yevropa komissari (2004–2009) boʻlgan.

Oʻzining ona tili boʻlgan fransuz tilidan tashqari, golland va ingliz tillarini ham biladi.

2007-yil 21-dekabrda  oʻrniga hamkorlik vaziri boʻldi, keyingi ikkita hukumatda bu lavozimni saqlab qoldi. 2010-yilgi parlament saylovlarida muvaffaqiyatsizlikka uchragach, Reynders isteʼfoga chiqdi va Mishel partiya prezidenti lavozimiga nomzod boʻldi. 2011-yil 28-yanvarda ichki saylovlarda gʻalaba qozondi va vazirlik lavozimidan isteʼfoga chiqdi.

2009-yilda Charles Michel Rim papasi Benedikt XVI ning prezervativlar OITS tarqalishiga hissa qoʻshishi haqidagi daʼvolaridan hayratda qolganini aytdi va uning dalillarini „hayratlanarli, janjalli va hatto mas’uliyatsiz“ deb atadi.

2015-yil 11-iyundan 14-iyungacha Telfsda (Avstriya)  Bilderberg konferensiyasida ishtirok etdi. Bosh vazirning Jamoatchilik bilan aloqalar xizmati direktori Frederik Kauderyening soʻzlariga koʻra, „biz uchun ushbu taklif Belgiyadagi koʻplab xorijiy investorlarning ishtirokchilar roʻyxatini hisobga olgan holda qiziqishini aks ettiradi“.

2018-yil yanvar oyida Rossiyaga uch kunlik rasmiy tashrif bilan keldi. Tashrif „Qoʻshni bilan muloqotga ochiqlik, ammo soddalik va pand-nasihatsiz“ shiori ostida boʻlib oʻtdi.

2019-yil 2-iyul kuni Bryusselda boʻlib oʻtgan sammitda Yevropa Ittifoqining 28 ta davlati yetakchilari Sharl Mishelni Yevropa Kengashi prezidenti etib sayladi. 2019-yil 1-dekabrda Charles Michel keyingi 2,5 yillik vazifalarini bajarishga kirishdi. 2020-yilda Gruziyadagi parlament inqirozini hal qilish boʻyicha kelishuvini ishlab chiqishda ishtirok etdi.

Mukofotlari 

 Leopold ordeni 1-darajali grand ofitseri (2014 yil 21-maydan).
 Leopold II ordeni buyuk ritsarining xochi (2019-yil 23-iyun).
 1-darajali Knyaz Yaroslav mudriy ordeni (2021-yil 23-avgust, Ukraina) – davlatlararo hamkorlikni mustahkamlash, Ukraina mustaqilligi va hududiy yaxlitligini qoʻllab-quvvatlashga qoʻshgan ulkan shaxsiy hissasi uchun.
 1-darajali „Buyuk xizmatlari uchun“ ordeni (2022-yil 23-avgust, Ukraina) – davlatlararo hamkorlikni mustahkamlash, Ukrainaning davlat suvereniteti va hududiy yaxlitligini qoʻllab-quvvatlash, Ukraina davlatini dunyoda ommalashtirishga qoʻshgan katta hissasi uchun muhim shaxsiy xizmatlari uchun.

Manbalar 

Yashayotgan insonlar